Suchinthana/ta-wikipedia huggingface dataset:
ஆரஞ்சு அலகு சிலம்பன்

ஆரஞ்சு அலகு சிலம்பன் (ஆர்கியா ரூபெசுசென்சு) என்பது இலங்கை பழுப்பு சிலம்பன் என்றும் அறியப்படுகிறது. இது சிரிப்பான் பறவைக் குடும்பத்தில் உள்ள ஆர்கியா பேரினத்தின் கீழ் உள்ள ஒரு சிற்றினமாகும்.

ஆரஞ்சு அலகு சிலம்பன் என்பது இலங்கையில் வசிக்கும் பறவை சிற்றினம் ஆகும். இது கடந்த காலத்தில், காட்டுச் சிலம்பன் சிற்றினமாகக் கருதப்பட்டது.

வாழ்விடம் 
ஆரஞ்சு அலகு சிலம்பன் வாழ்விடம் மழைக்காடு ஆகும். மேலும் இது காட்டில் உட்பகுதியில் வெகு அரிதாகவே காணப்படுகிறது. இந்த சிற்றினம், பெரும்பாலான சிலம்பன்களைப் போலவே, புலம்பெயர்ந்து செல்லக்கூடியது அல்ல. மேலும் குறுகிய வட்டமான இறக்கைகள் மற்றும் பலவீனமான பறக்கும் தன்மையினைக் கொண்டுள்ளது.

இது அச்சுறுத்தலுக்கு உள்ளாகியிருந்தாலும், ஈர மண்டலத்தின் அனைத்து காடுகளிலும் காணப்படுகிறது. கித்துள்கலை மற்றும் சிங்கராஜக் காடு போன்ற பிரதான இடங்களில் இது மிகவும் பொதுவானது. இது மரத்தில் தனது கூட்டை கட்டுகிறது. அடர்த்தியான பசுமைச் சூழலில் இக்கூடுகள் மறைந்து காணப்படும். சாதாரணமாக ஒரு வேளையில் இரண்டு அல்லது மூன்று பசுமை கலந்த நீல முட்டைகளை இடும்.

விளக்கம் 
இந்தப் பறவைகளின் கீழ்ப்பகுதி ஆரஞ்சு பழுப்பு நிறத்திலும் மேற்பகுதி சற்று இருண்ட வண்ணத்தில் காணப்படும். தலைப்பகுதி மற்றும் கழுத்து சாம்பல் நிறத்திலும், அலகு ஆரஞ்சு நிறத்திலும் இருக்கும்.

ஆரஞ்சு அலகு சிலம்பன் ஏழு முதல் பத்து அல்லது அதற்கு மேற்பட்ட எண்ணிக்கையில் மந்தைகளில் வாழ்கிறது. இது ஒரு சத்தமில்லாத பறவை ஆகும். ஒரு மந்தையின் இருப்பு பொதுவாக அதன் உறுப்பினர்களால் ஏற்படும் தொடர்ச்சியான அரட்டை, சத்தம் மற்றும் கிண்டல் மூலம் சிறிது தூரத்தில் அறியப்படலாம். ஆசிய ஈரமான காடுகளின் வளமான பகுதிகளில் பிற சிற்றினங்களுடன் இரை தேடும் மந்தைகளாகக் காணப்படும். இது முக்கியமாகப் பூச்சிகளை உண்ணுகிறது. ஆனால் காட்டு பெரிகளையும் சாப்பிடுகிறது.

வகைப்பாட்டியல் 
ஆரஞ்சு அலகு சிலம்பன் முன்பு துர்டோய்ட்சு பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வினைத் தொடர்ந்து இது ஆர்கியா பேரினத்திற்கு மாற்றப்பட்டது.

கலாச்சாரத்தில் 
இலங்கையில், இந்த பறவை சிங்கள மொழியில் ரது டெமலிச்சா ('சிவப்பு சிலம்பன்' என மொழிபெயர்க்கப்பட்டுள்ளது) என்று அழைக்கப்படுகிறது. இந்த பறவையின் படம் 10 ரூபாய் இலங்கை தபால் தலையில் அச்சிடப்பட்டது. மேலும் இந்த பறவையின் படம் 100 இலங்கை ரூபாயில் (2010 தொடர்) வெளியிடப்பட்டது.

மேற்கோள்கள் 

 கிரிம்மெட், இன்ஸ்கிப் மற்றும் இன்ஸ்கிப் மூலம் இந்தியாவின் பறவைகள் ,
 காஸ்மியர்சாக் மற்றும் வான் பெர்லோவின் இந்திய துணைக்கண்டத்தின் பறவைகளுக்கான கள வழிகாட்டி ,

இலங்கைப் பறவைகள்
நோதிர்பெக் யாகுபோவு

நோதிர்பெக் யாகுபோவு (Nodirbek Yakubboev) உசுபெக்கிசுத்தான் நாட்டைச் சேர்ந்த ஒரு சதுரங்க விளையாட்டு வீரராவார். 2002 ஆம் ஆம் ஆண்டு சனவரி மாதம் 23 ஆம் தேதியன்று இவர் பிறந்தார். 2019 ஆம் ஆண்டு இவருக்கு கிராண்டுமாசுட்டர் பட்டம் வழங்கப்பட்டது.

சதுரங்க வாழ்க்கை 
உசுபெக்கிசுத்தான் நாட்டு சதுரங்க வெற்றியாளர் பட்டத்தை நோதிர்பெக் யாகுபோவு மூன்று முறை வென்றுள்ளார். 2016, 2018 மற்றும் 2020 ஆம் ஆண்டுகளில் நோதிர்பெக்கு இந்த வெற்றிகளை ஈட்டினார்.  2021 ஆம் ஆண்டில் நடைபெற்ற 3.4 மண்டல  திறந்த நிலை வெற்றியாளர் போட்டியில் இவர்  இரண்டாவது இடத்தைப் பிடித்தார், 2021 ஆம் ஆண்டு நடைபெற்ற சதுரங்க உலகக் கோப்பை போட்டிக்கும் தகுதி பெற்றார்.

2022 ஆம் ஆண்டில், உசுபெக்கித்தான் அணியுடன் சென்னையில் நடந்த 44வது சதுரங்க ஒலிம்பியாடு போட்டியில் இவர்  தங்கப் பதக்கத்தை வென்றார். இப்போட்டியில் நோதிர்பெக்கு  2ஆவது பலகையில் விளையாடினார். விளையாடினார்.  மேலும் இவர் தனிப்பட்டவராக வெண்கலப் பதக்கத்தையும் வென்றார், மொத்தமாக பதினொன்றுக்கு எட்டு புள்ளிகளைப் பெற்று 2,759 புள்ளிகள் என்ற செயல்திறன் மதிப்பீட்டைக் கொண்டிருந்தார்.

குடும்பம் 
உசுபெக்கித்தான் சதுரங்க வெற்றியாளர் போட்டியில்  பெண்கள் பிரிவில் பலமுறை வென்ற நிலுபர் யாகுப்பேவா இவருடைய மூத்த சகோதரியாவார்.

மேற்கோள்கள்

புற இணைப்புகள் 
 

சதுரங்க கிராண்டு மாசுட்டர்கள்
வாழும் நபர்கள்
2002 பிறப்புகள்
உசுபெக்கிசுத்தான் சதுரங்க வீரர்கள்
கல்லாறுகுட்டி அணை

கல்லாறுகுட்டி அணை (Kallarkutty Dam) என்பது இந்தியாவின் கேரளாவில் இடுக்கி மாவட்டத்தில் வெள்ளத்தூவல் பஞ்சாயத்தில் கல்லார்குட்டியில் உள்ள நேரியமங்கலம் நீர்மின் திட்டத்தின் பகுதியாக, பெரியாற்றின் கிளை நதியான முத்திரபுழா ஆற்றின் மீது கட்டப்பட்ட ஈர்ப்பு அணையாகும். செங்குளம் அணையின் நீர்மின் உற்பத்தி நிலையம் மற்றும் முத்திரபுழா ஆற்றிலிருந்து வெளியேற்றப்படும் தண்ணீர் பாம்பிளா அணைக்கு மேல் உள்ள பனம்குட்டி அருகே உள்ள நேரியமங்கலம் நீர் மின் நிலையத்திற்குத் திருப்பி விடப்படுகிறது. 15 மெகாவாட் திறன் கொண்ட 3 விசையாழிகளைப் பயன்படுத்தி 45 மெகாவாட் மின்சாரம் உற்பத்தி செய்வதற்காக -ல் நீர் மின் திட்டம் தொடங்கப்பட்டது. 2006ல், இத்திட்டம் 45 மெகாவாட்டிலிருந்து 52.65 மெகாவாட்டாக திட்டமாக மேம்படுத்தப்பட்டது. உடும்பஞ்சோலை, தேவிகுளம், இடுக்கி, கொத்தமங்கலம், மூவாட்டுப்புழா, குன்னத்துநாடு, ஆலுவா, கொடுங்கல்லூர் மற்றும் பரவூர் ஆகிய வட்டங்கள் வழியாக வெளியேற்றும் தண்ணிர்ர் செல்கின்றது.

விவரக்குறிப்புகள் 

 அட்சரேகை: 9⁰ 58′ 48" வ
 தீர்க்கரேகை: 77⁰ 00′ 05" கி
 பஞ்சாயத்து: வெள்ளத்தூவல்
 கிராமம்: வெள்ளத்தூவல்
 மாவட்டம்: இடுக்கி
 வடிநிலம்: முத்திரபுழா
 ஆறு: முத்திரபுழா
 அணையிலிருந்து ஆற்றுக்கு விடுவிப்பு: முத்திரபுழா
 நிறைவு ஆண்டு: 1961
 அணையின் வகை: கொத்து- ஈர்ப்பு
 வகைப்பாடு: உயர் உயரம்
 அதிகபட்ச நீர் நிலை (MWL): உயர் மட்டம் 456.90மீ
 முழு நீர்த்தேக்க நிலை (FRL): உயர் மட்டம் 456.90மீ
 FRL-ல் சேமிப்பு: 6.8 மிமீ3
 ஆழமான அடித்தளத்திலிருந்து உயரம்: 43.00 மீ
 நீளம்: 182.88 மீ
 நீர்க்கசிவு வழி: அலைவரை வகை- 5. வட்ட வாயில்கள், ஒவ்வொன்றும் 10.97 x 6.4 மீ அளவு

நீர்த்தேக்கம் 
கல்லாறுகுட்டி அணையானது முத்திரபுழா துணைப் படுகையின் இரு பகுதியிலிருந்தும் நீரைப் பெறுகிறது. இவ்வாறு உருவாக்கப்பட்ட நீர்த்தேக்கம் சுமார் 0.648 சதுர கிலோமீட்டர் பரப்பளவில் 6.88 மில்லியன் கன மீட்டர் கொள்ளளவு கொண்டது. கல்லார்குட்டி நீர்த்தேக்கம் படகு சவாரி மற்றும் பிற நீர்வழிச் சுற்றுலா செயல்பாடுகளை வழங்குகிறது.

மேற்கோள்கள்

வெளி இணைப்புகள் 

இடுக்கி மாவட்ட அணைகள்
பூரியா தாரிணி

பூரியா தாரிணி (Pouria Darini) ஈரான் நாட்டைச் சேர்ந்த ஒரு சதுரங்க வீரராவார். 1991 ஆம் ஆண்டு சனவரி மாதம் 24 ஆம் தேதியன்று இவர் பிறந்தார்.  2013 ஆம் ஆண்டில் பிடே அமைப்பு பூரியாவுக்கு  கிராண்டுமாசுட்டர் பட்டம் வழங்கியது.

சதுரங்க வாழ்க்கை 
2012 ஆம் ஆண்டு நடைபெற்ற சதுரங்க ஒலிம்பியாடு போட்டியில்  ஈரான் நாட்டைப் பிரதிநிதித்துவப்படுத்தினார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில்  விளையாடினார்.  அங்கு இவர் உருசிய நாட்டு சதுரங்க வீரர் திமிட்ரி ஆண்ட்ரேகினிடம் முதல் சுற்றில் தோற்றுப் போனார்.

தாரினி 2009 ஆம் ஆண்டில் நடைபெற்ற ஈரானிய சதுரங்க வெற்றியாளர் போட்டியில் அரையிறுதி சதுரங்க வெற்றியாளர் கோப்பையை வென்றார் 

2010 ஆம் ஆண்டில் அமேதான் நகரத்தில்  நடந்த 9 ஆவது எப்னே சினா திறந்த நிலை சதுரங்கப் போட்டியை வென்றார் 

2015  ஆம் ஆண்டில் 4 ஆவது சர்தாரன் திறந்தநிலை போட்டியை வென்றார் 

2016 ஆம் ஆண்டில்  18 ஆவது துபாய் நாட்டில் நடைபெற்ற திறந்தநிலை சதுரங்கப் போட்டியில்  மிகைல் ஆலுடன் தாரினி 3 முதல் 8 ஆவது வரையிலான இடங்களைப் பிடித்தார். ஆன்டிபோவ், லாசரோ புரூசன் பாடிசுடா, விதித் சந்தோசு குசராத்தி, அலெக்சாண்டர் ஃபியர் மற்றும் போரிசு சாவ்செங்கோ   ஆகியோர் இப்பட்டியலின் இதர வீரர்களாவர்.

2020 ஆம் ஆண்டு ஈரானிய சதுரங்க வெற்றியாளர் போட்டியில்  பூரியா தாரிணி 4 அவது இடத்தைப் பெற்றார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக்கோப்பை போட்டியிலும் இவர் விளையாடினார். முதல் சுற்றில் அங்கேரி நாட்டைச் சேர்ந்த பெரெங்கு பெர்க்சுடன் மோதினார்.

மேற்கோள்கள்

புற இணைப்புகள் 
 Pouria Darini chess games at 365Chess.com

சதுரங்க கிராண்டு மாசுட்டர்கள்
வாழும் நபர்கள்
1991 பிறப்புகள்
ஈரானிய சதுரங்க வீரர்கள்
முகமது பகத்து இரகுமான்

முகமது பகத்து இரகுமான் (Mohammad Fahad Rahman) வங்காளதேச நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு பகத்து இரகுமானுக்கு பன்னாட்டு சதுரங்க மாசுட்டர் பட்டத்தை வழங்கியது.

சதுரங்க வாழ்க்கை
2019 ஆம் ஆண்டு நடைபெற்ற சதுரங்க உலகக் கோப்பை போட்டிக்கு முகமது பகத்து இரகுமான் தகுதி பெற்றார். அங்கு இவர் முதல் சுற்றில் இரண்டாம் நிலை வீரரான அனிசு கிரியிடம் தோற்றார்.

உலகக் கோப்பையின் போது முகமது பகத்து இரகுமான் இகோர் ரௌசிசால் பயிற்சியளிக்கப்பட்டிருக்க வேண்டும், ஆனால் இசுட்ராசுபர்க் திறந்தநிலை சதுரங்கப் போட்டியில் அவர் ஏமாற்றி பிடிபட்டார். இதனால் வங்காளதேச சதுரங்கக் கூட்டமைப்பு ரௌசிசுடனான உறவை முறித்துக் கொண்டது.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் இத்தாலி நட்டைச் சேர்ந்த சதுரங்க வீரர் டேனியல் வோகாடுரோவிடம் இவர் மோதினார்.

மேற்கோள்கள்

புற இணைப்புகள்
 
 

2003 பிறப்புகள்
வாழும் நபர்கள்
வங்காளதேச சதுரங்க வீரர்கள்
பெலிக்சு புளோபெர்கர்

பெலிக்சு புளோபெர்கர்  (Felix Blohberger)  ஆசுத்திரியா நாட்டைச் சேர்ந்த ஒரு சதுரங்க வீரராவார். 2002 ஆம் ஆண்டு ஆகத்து மாதம் இருபதாம் தேதியன்று இவர் வியன்னா நகரத்தில் பிறந்தார். பிடே அமைப்பு 2022 ஆம் ஆண்டு பெலிக்சு புளோபெர்கருக்கு கிராண்டுமாசுட்டர் பட்டத்தை வழங்கியது. முன்னதாக இவர் 2016 ஆம் ஆண்டில் பிடே மாசுட்டர் பட்டத்தையும் 2018 ஆம் ஆண்டில் பன்னாட்டு மாசுட்டர் பட்டத்தையும் பெற்றிருந்தார்.

முக்கியப் போட்டிகள் 

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் பெலிக்சு புளோபெர்கர் விளையாடினார். முதல் சுற்றில் கிரீசு நாட்டைச் சேர்ந்த திமிட்ரியோசு மாசுட்ரோவாசிலிசுடன் மோதினார்.

மேற்கோள்கள் 

2002 பிறப்புகள்
வாழும் நபர்கள்
ஆத்திரிய சதுரங்க வீரர்கள்
சதுரங்க கிராண்டு மாசுட்டர்கள்
இன்னிசைக் குயில்

இன்னிசைக் குயில் (Plaintive cuckoo) உயிரியல் பெயர்: Cacomantis merulinus ) என்பது குயில் குடும்பத்தில் உள்ள காகோமாண்டிஸ் பேரினத்தைச் சேர்ந்த ஒரு பறவை இனமாகும். இதன் தாயகம் ஆசியா. இது இந்தியா, நேபாளம், சீனா முதல் இந்தோனேசியா வரை காணப்படுகிறது.

விளக்கம் 

இன்னிசைக் குயில் மிகவும் சிறியது. இது சுமார்   நீளம் கொண்டனது.  முதிர்ந்த ஆண் பறவையின் உடலின் மேற்பகுதி கறுத்த சாம்பல் நிறமும் பழுப்பும் கலந்து காணப்படும். மோவாய், தொண்டை, மார்பு ஆகியன சாம்பல் நிறமாக இருக்கும். வால் கறுப்பாக வெள்ளை விளிம்போடு இருக்கும். வால் ஓர இறகுகளில் வெள்ளைப் பட்டைகள் காணப்படும். கால்களும்,  பாதங்களும் மஞ்சள் நிறமாகவும், விழிப்படலம் சிவப்பு நிறமாகவும் இருக்கும். அலகின் மேற்புறம் கருப்பாகவும், கீழ்புறம் மஞ்சள் நிறமாகவும் இருக்கும். பொதுவாக இதில் முதிர்ந்த ஆணும் பெண்ணும் ஒன்றுபோல இருக்கும்.  பெண் பறவை முழுவளர்ச்சி பெறும் முன் சிலகாலம் பல்லுருத்தோற்றமாக செங்குயிலைப் போல தோற்றம் தருகிறது.

ஆண் பறவை பல வகையில் கூவுகின்றது. மென்மையான சீழ்க்கை ஒலி போன்ற இனிய குரலில் விட்டு விட்டுக் கூவும்.

பரவலும் துணையினங்களும் 
இதில் நான்கு துணையினங்கள் உள்ளன.  C. m. merulinus என்பதுபிலிப்பைன்சில் காணப்படுகிறது, இது பல பெரிய தீவுகளில் பொதுவாக காணப்படுகிறது. C. m. querulus வடகிழக்கு இந்தியா, வங்காளதேசம், தெற்கு சீனா, இந்தோனேசியா, மியான்மர், தாய்லாந்து, கம்போடியா, லாவோஸ்  வியட்நாம் ஆகிய நாடுகளில் பரவலாக காணப்படுகிறது. இது பெரும்பாலான சீனப் பகுதிகளுக்கு கோடைகாலத்தில் செல்கிறது, குளிர்காலத்திற்காக தெற்கே வலசை போகிறது .  C. m. threnodes மலாய் தீபகற்பம், சுமாத்திரா, போர்னியோவில் காணப்படுகிறது .  C. m. lanceolatus சாவகம், பாலி, சுலாவெசி ஆகிய நாடுகளில் வாழ்கிறது.

சக்களத்திக் குயில் ( C. passerinus ) முன்பு இன்னிசைக் குயிலின் ஒரு துணையினமாக வகைப்படுத்தப்பட்டது. ஆனால் இப்போது பெரும்பாலும் ஒரு தனி இனமாக கருதப்படுகிறது.

சூழலியல் 

இன்னிசைக் குயில் காடுகளின் விளிம்புகள்,  நெருக்கமற்ற திறந்தவெளிக் காடுகள், புதர்க்காடுகள், புல்வெளிகள், விவசாய நிலம்ங்கள், பூங்காக்கள், தோட்டங்கள் போன்றவற்றில்  வாழ்கிறது. இது முதுகெலும்பிலிகளை உணவாக கொள்கிறது. இது பொதுவாக தனித்து இருக்கும். பார்வைக்கு கிடைப்பது அரிது.

இது பிற பறவைகளின் கூடுகளில் முட்டையிடக்கூடியது. சிஸ்டிகோலாஸ், பிரினியாஸ், தையல் சிட்டுகள் போன்றவற்றின் கூடுகளில் முட்டையிடும். எந்தக் கூட்டில் முட்டை இடுகின்றனவோ இந்தப் பறவையின் முட்டைகளின் தோற்றத்தில் இதன் முட்டைகள் இருக்கும். ஆனால் இவற்றின் முட்டைகள் பெரியவையாக இருக்கும். சிறிய பறவைகள் பெரும்பாலும் குயிலை தங்கள் கூடுகளில் இருந்து விரட்டுவதற்காக கூட்டமாக திரண்டு செல்கின்றன.

மேற்கோள்கள் 

Kennedy, Robert S.; Gonzales, Pedro C.; Dickinson, Edward C.; Miranda, Hector C. & Fisher, Timothy H. (2000) A Guide to the Birds of the Philippines, Oxford University Press, Oxford.
MacKinnon, John & Phillipps, Karen (2000) A Field Guide to the Birds of China, Oxford University Press, Oxford.
Robson, Craig (2002) A Field Guide to the Birds of South-East Asia. New Holland, London.

தென்கிழக்காசியப் பறவைகள்
வடகிழக்கு இந்தியப் பறவைகள்
பூட்டான் பறவைகள்
வங்காளதேசப் பறவைகள்
குயில்கள்
வாலண்டைன் திராக்னேவு

வாலண்டைன் திராக்னேவு (Valentin Dragnev) ஆத்திரிய நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். 2018 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. முன்னதாக வாலண்டைன் திராக்னேவு 2014 ஆம் ஆண்டு  முதல் பிடேமாசுட்டராகவும் 2016 ஆம் ஆண்டு முதல் பன்னாட்டு மாசுட்டராகவும் சிறப்பு பெற்றிருந்தார். அவர் தற்போது ஆத்திரியாவில் 2 ஆவது சிறந்த வீரர் என்றும் உலகின் சிறந்த வீரர் தரவரிசையில் 431 ஆவது வீரர் என்றும் அறியப்படுகிறார். 2020 ஆம் ஆண்டு அக்டோபர் மாதத்தில் 2564 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும். 2018 ஆம் ஆண்டில் நடைபெற்ற ஆத்திரிய சதுரங்க வெற்றியாளர் போட்டியில் இரண்டாவது இடத்தையும், 2020 ஆம் ஆண்டு நடைபெற்ற இதே போட்டியில் சதுரங்க வெற்றியாளராகவும் திகழ்ந்தார். 42 மற்றும் 43 ஆவது சதுரங்க ஒலிம்பியாடு போட்டிகளில் ஆத்திரியா நாட்டை பிரதிநிதிதுவப்படுத்தினார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் இசுரேலிய நாட்டு சதுரங்க வீரர் ஓரி கோபோவை எதிர்த்து விளையாடி வெற்றி பெற்றார்.

மேற்கோள்கள்

வாழும் நபர்கள்
1999 பிறப்புகள்
ஆத்திரிய சதுரங்க வீரர்கள்
சதுரங்க கிராண்டு மாசுட்டர்கள்
ஓரி கோபோ

ஓரி கோபோ (Ori Kobo) இசுரேல் நாட்டைச் சேர்ந்த ஒரு சதுரங்க வீரராவார். 1997 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். பிடே அமைப்பால் 2017 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. 2023 ஆம் ஆண்டு மே மாதத்தில் 2559 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

சதுரங்க வாழ்க்கை
2022 ஆம் ஆண்டு நவம்பர் மாதத்தில் உலக அணி வெற்றியாளர் போட்டியில் மாக்சிம் ரோட்சுடீன், தமிர் நபாடி, அவிட்டல் பொருச்சோவ்சுகி, இலியா சுமிரின் மற்றும் எவ்கெனி போசுட்னி ஆகியோருடன் இணைந்து இசுரேலிய சதுரங்க அணியின் ஒரு பகுதியாக இருந்தார்.

2022 ஆம் ஆண்டு திசம்பர் மாதத்தில் நடைபெற்ற இசுரேலிய சதுரங்க வெற்றியாளர் போட்டியில் ஓரி கோபோ 6 ஆவது இடத்தைப் பிடித்தார்.

2023 ஆம் ஆண்டு சூலை மாதத்தில் நடைபெற்ற இசுபோர்ட்லேண்டு என்.ஆர்.டபிள்யூ  கோப்பையில் 96-நகர்வு ஆட்டத்தில் அலெக்சாண்டர் டோன்சென்கோவால் ஓரி கோபோ தோற்கடிக்கப்பட்டார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் ஆத்திரிய நாட்டு சதுரங்க வீரர் வாலண்டைன் திராக்னேவை எதிர்த்து விளையாடி தோல்வியடைந்தார்.

மேற்கோள்கள்

1997 பிறப்புகள்
வாழும் நபர்கள்
இசுரேலிய சதுரங்க வீரர்கள்
சதுரங்க கிராண்டு மாசுட்டர்கள்
பீட்டர் மிச்சாலிக்கு

பீட்டர் மிச்சாலிக்கு (Peter Michalik)  செக்கோசிலோவாக்கியா நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். பிடே அமைப்பு 2011 ஆம் ஆண்டு இவருக்கு கிராண்டுமாசுட்டர் பட்டத்தை வழங்கியது.

சதுரங்க வாழ்க்கை 
மிச்சாலிக்கு தனது 5 ஆவது வயதில் சதுரங்கம் விளையாடத் தொடங்கினார். குரோசியா புல்டாக்சு என்ற அணிக்காக இவர்  விளையாடினார்.

2012 ஆம் ஆன்டு சூன் மாதத்தில்  மிச்சாலிக்கு 17/17 என்ற முழுமையான புள்ளிகளை எடுத்து தனிநபர் சிலோவாக்கிய சதுரங்க வெற்றியாளர் பட்டத்தை வென்றார்.

2012 ஆம் ஆண்டு திசம்பர் மாதத்தில்  குரோனிங்கன் சதுரங்கப் போட்டியில் மிச்சாலிக்கு ஆரம்பத்தில் முன்னிலை பெற்றார் என்றாலும் முடிவில் கூட்டாக  5 ஆவது இடத்தைப் பகிர்ந்து கொண்டார்.

டிசம்பர் 2017 ஆம் ஆண்டு திசம்பர் மாதத்தில்  ஐரோப்பிய அதிரடி சதுரங்கப் போட்டியில்  வெற்றியாளர் செர்கி  கிகல்கோவுக்குப் பின்னால் லூக் மெக்சேனுடன் மிச்சாலிக்கு கூட்டு இரண்டாவது இடத்தைப் பிடித்தார்.

மிச்சாலிக்கு 2023 சதுரங்க உலகக் கோப்பை போட்டியில்  போட்டியிட்டார். அங்கு இவர் முதல் சுற்றில் இவான் இவானிசெவிச்சிடம் போட்டியிட்டு தோற்றார்.

மேற்கோள்கள் 

சதுரங்க கிராண்டு மாசுட்டர்கள்
1990 பிறப்புகள்
வாழும் நபர்கள்
செக் சதுரங்க வீரர்கள்
சதுர வால் கரிச்சான் குயில்

சதுர வால் கரிச்சான் குயில் (Square-tailed drongo-cuckoo), உயிரியல் பெயர் Surniculus lugubris ) என்பது  இரட்டைவால் குருவியை ஒத்த ஒரு  குயில் இனம் ஆகும். கடந்த காலத்தில், எஸ். லுகுப்ரிஸ் (S. lugubris) என்ற துணையினம் இந்த இனத்தில் உள்ளடக்கியிருந்தது. அது இப்போது முட்கரண்டி வால் கரிச்சான் குயில் என்ற தனி இனமாக கருதப்படுகின்றது. சதுர வால் கரிச்சான் குயில் இனமானது இமயமலையில் இருந்து கிழக்கே தென்கிழக்காசியா வரை காணப்படுகின்றது. இதன் கூவல்கள் சுருதிக் கூர்மை கொண்ட தொடர் கூவல்களாகும்.

விளக்கம் 
இதன் கீழ் வளைந்த அலகு மற்றும் சிறிய வெண்மையான பட்டைகள் கொண்ட வாலடி இறகுகுள், வால் ஓர இறகுகள் ஆகியவற்றால் எளிதாக தனித்து அடையாளம் காணலாம். மேலும் வால் வெட்டுச்சிறகுகளுடன் இருக்கும். பறக்கும்போது இறக்கையில் உள்ள வெள்ளைப் பட்டை கீழே இருந்து பார்க்கும்போது தெரியும். இதற்கு கூடுகட்டி அடைகாக்கத் தெரியாததால் சிறிய பாப்லர்களின் கூடுகளில் முட்டை இடும். கரிச்சான் போன்ற தோற்றம் இந்த இனத்திற்கு எவ்வாறு பயனளிக்கிறது என்பது தெரியவில்லை. ஆனால் அக்கா குயில் போல் தோன்றுவது இதன் குஞ்சுகளுக்கு உதவுகிறது என்று கருதப்படுகிறது.

சதுர வால் கரிச்சான் குயில் முன்பு முட்கரண்டி வால் கரிச்சான் குயிலுடன் (ஆசிய கரிச்சான் குயில் என்று அழைக்கப்படுகிறது) சேர்ந்ததாகக் கருதப்பட்டது. ஆனால் இவற்றிற்கிடையேயான குரல், உருவ வேறுபாடுகளால் இந்த இனங்கள் தனித்தனியாக பிரிக்கப்பட வேண்டும் என்று பரிந்துரை எழுந்தது. அந்த பரிந்துரை ஏற்க்கப்பட்டது.

மேற்கோள்கள் 

தென்கிழக்காசியப் பறவைகள்
இலங்கைப் பறவைகள்
குயில்கள்
சிறீதர ஆச்சாரியா

சிறீதரர் (Śrīdhara, Śrīdharācāryya'') (கிபி 870 – 930) இந்தியக் கணிதவியலாளர் மற்றும் சமசுகிருத அறிஞரும், தத்துவாதியும் ஆவார். இவர் தற்கால மேற்கு வங்காளம் மாநிலத்தின் ஹூக்ளி மாவட்டத்தில் உள்ள புர்சூத் கிராமத்தில் சமசுகிருத பண்டிதரான பலதேவ ஆச்சாரியருக்கும்-அச்சோக தேவிக்கும் பிறந்தவர்.

புகழ்பெற்ற படைப்புகள் 
 300 சூத்திரங்கள் கொண்ட திரிசக்திகா அல்லது பட்டிகணிதசாரம் என்ற கணித நூலை இயற்றியுள்ளார்.

குறிப்பிடத்தக்க பணிகள் 
சிறீதரரின் குறிப்பிட்டத்தக்க பணிகள்:
 இவர் பூஜ்ஜியத்தை விளக்கினர்: "பூஜ்ஜியத்தை எந்த எண்ணுடன் சேர்த்தால், கூட்டுத்தொகை அதே எண்; எந்த எண்ணிலிருந்து பூஜ்ஜியத்தைக் கழித்தால், எண் மாறாமல் இருக்கும்; பூஜ்ஜியத்தை எந்த எண்ணால் பெருக்கினால், மதிப்பு பூஜ்ஜியமாகும்".
 படிமுறைத் தீர்வுக்கு இருபடி வாய்ப்பட்டை கண்டுபிடித்தவர்களில் முதன்மையானவர்.
 சிறீதரர் சூத்திரம் எனும் இருபடி வாய்பாடு

 இவர் கணித்தையும், இயற்கணிதத்தையும் பிரித்து வகுத்தார்.

இதனையும் காண்க
 இந்தியக் கணிதவியலாளர்களின் பட்டியல்

மேற்கோள்கள்

ஆதார நூற்பட்டியல் 
 
 The Date of Sridharacharya  by S. Srikanta Sastri, The Jaina Antiquary (Jan, 1948)

ஒன்பதாம் நூற்றாண்டு பிறப்புகள் 
930 இறப்புகள் 
சமசுகிருத அறிஞர்கள்
இந்தியக் கணிதவியலாளர்கள்
வங்காள மக்கள்
முத்துமலை முருகன் கோயில், ஏத்தாப்பூர்

ஏத்தாப்பூர் முத்துமலை முருகன் கோயில் என்பது தமிழ்நாடு மாநிலத்தின் சேலம் மாவட்டத்தில் ஏத்தாப்பூர் பகுதியின் புத்திரகவுண்டன்பாளையம் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். உலகிலேயே மிக உயரமான முருகன் சிலை இங்கு அமைக்கப்பட்டுள்ளது. சிலையின் உயரம் 111 அடி ஆகும். பீடம் 35 அடி உயரத்தில் உருவாக்கப்பட்டுள்ளது. ஆக மொத்தம் 146 அடி உயரம் கொண்டதாக விளங்குகிறது.

கடல் மட்டத்திலிருந்து சுமார் 329 மீட்டர் உயரத்தில்,  என்ற புவியியல் ஆள்கூறுகள் கொண்டு, ஏத்தாப்பூர் முத்துமலை முருகன் கோயில் அமைந்துள்ளது.

இக்கோயிலின் மூலவர் சுப்பிரமணியர் ஆவார். ஆண்டுதோறும் சூரசம்காரம் நிகழ்வு இக்கோயிலில் விமரிசையாகக் கொண்டாடப்படுகிறது. 2022ஆம் ஆண்டு ஏப்ரல் திங்கள் ஆறாம் நாள், இக்கோயிலின் கும்பாபிசேகம் நடைபெற்றது.

மேற்கோள்கள்

வெளி இணைப்புகள் 
 GeoHack - ஏத்தாப்பூர் முத்துமலை முருகன் கோயில்

சேலம் மாவட்டத்திலுள்ள முருகன் கோயில்கள்
எம்ரே கேன்

எம்ரே கேன் (Emre Can)  துருக்கி நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு சனவரி மாதம் 21 ஆம் தேதியன்று இசுமீர் நகரத்தில் இவர் பிறந்தார். இசுதான்புல்லில் உள்ள கதிர் ஆசு பல்கலைக்கழகத்தில் தகவல் தொழில்நுட்பம் பயின்றார். பிடே அமைப்பு 2010 ஆம் ஆண்டு இவருக்கு கிராண்டுமாசுட்டர் பட்டத்தை வழங்கியது. முன்னதாக 2006 ஆம் ஆண்டில் பிடே மாசுட்டர் பட்டமும், 2007 ஆம் ஆண்டில் பன்னாட்டு மாசுட்டர் பட்டமும் எம்ரே கானுக்கு வழங்கப்பட்டுள்ளது.

எம்ரே கேன் ஏழு வயதில் சதுரங்கம் விளையாடத் தொடங்கினார். 1999 ஆம் ஆண்டில், துருக்கியின் அன்டலியாவில் நடைபெற்ற சதுரங்க வெற்றியாளர் போட்டியில் பங்கேற்று தனது வயதிற்குரியோர் பிரிவில் இரண்டாவது இடத்தைப் பிடித்தார். 2000 ஆம் ஆண்டில், எசுப்பானியாவின்  ஒரோபெசா டெல் மார் நகரில் நடைபெற்ற உலக இளைஞர் சதுரங்க வெற்றியாளர் போட்டியில் பங்கேற்றார்.  16 ஆவது வயதில், செர்பியாவின் நோவி சாடில் நடைபெற்ற 13 ஆவது இளைஞர் சதுரங்க ஒலிம்பியாடு  போட்டியில் 19 நாடுகளைச் சேர்ந்த 102 வீரர்களிடையே போட்டியிட்டு தனது வயதுப் பிரிவில் முதலாவது  பட்டத்தை வென்றார். ஐரோப்பிய 18 வயதுக்குட்பட்டோர் பிரிவில் போட்டியிட்டு நான்காவது இடத்தைப் பெற்றார். 2011 ஆம் ஆண்டு துருக்கி நாட்டின் சதுரங்க வெற்றியாளர் என்ற சிறப்பைப் பெற்றார்.

எம்ரே கேன் 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.

மேற்கோள்கள்

புற இணைப்புகள்

Emre Can at chessgames.com

1990 பிறப்புகள்
வாழும் நபர்கள்
துருக்கிய சதுரங்க வீரர்கள்
சதுரங்க கிராண்டு மாசுட்டர்கள்
மதுரை பிரசன்ன வெங்கடேச பெருமாள் கோயில்

மதுரை பிரசன்ன வெங்கடேச பெருமாள் கோயில் என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் தெற்கு மாசி வீதியில் அமையப் பெற்றுள்ள ஒரு பெருமாள் கோயில் ஆகும். மதுரை சௌராட்டிர சபையினரால் இக்கோயில் நிருவகிக்கப்படுகிறது.

கடல் மட்டத்திலிருந்து சுமார் 188 மீட்டர் உயரத்தில்,  என்ற புவியியல் ஆள்கூறுகள் கொண்டு, மதுரை பிரசன்ன வெங்கடேச பெருமாள் கோயில் அமைந்துள்ளது.

இக்கோயிலின் மூலவர் பிரசன்ன வெங்கடேச பெருமாள்; தாயார் அலர்மேல்மங்கை ஆவர். உற்சவர் சீனிவாச பெருமாள் ஆவார். பள்ளி கொண்ட பெருமாள், நரசிம்மர், இலட்சுமி ஹயக்கிரீவர், பாண்டுரங்கன், ரகுமாயி தாயார், இராமர், வைஷ்ணவ விக்னேசுவரர், கருடாழ்வார், சுதர்சனர், அஞ்சலி ஆஞ்சநேயர், நடனகோபால நாயகி சுவாமி மற்றும் ஆண்டாள் ஆகியோரும் இக்கோயிலில் அருள்பாலிக்கின்றனர். இக்கோயிலின் தீர்த்தம் சர்வ அபீஷ்ட தீர்த்தம் ஆகும். பாஞ்சராத்ர முறைப்படி பூசைகள் செய்யப்படுகின்றன. கிருஷ்ண ஜெயந்தி, பங்குனி பிரம்மோற்சவம், இராம நவமி, ஆடிப் பூரம், இரத சப்தமி, புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன. 'மாற்றுத் திருக்கோல சேவை' என்ற வைபவத்தில், சுவாமி ஆண்டாள் அலங்காரத்திலும் , ஆண்டாள் சுவாமி அலங்காரத்திலும் காட்சி தருகின்றனர்.

மேற்கோள்கள்

வெளி இணைப்புகள் 
 GeoHack - மதுரை பிரசன்ன வெங்கடேச பெருமாள் கோயில்

மதுரை மாவட்டத்திலுள்ள பெருமாள் கோயில்கள்
மணிராம் பக்ரி

மணி ராம் பக்ரி (Mani Ram Bagri) (1 ஜனவரி 1920 - 31 ஜனவரி 2012) ஒரு இந்திய நாடாளுமன்ற உறுப்பினரும் அரசியல் ஆர்வலரும் ஆவார். 1962 முதல் 1967 வரையிலும், பின்னர் மீண்டும் 1977 முதல் 1984 வரை என இவர் மூன்று முறை இந்திய நாடாளுமன்றத்தில் உறுப்பினராக பணியாற்றினார். டாக்டர் ராம் மனோகர் லோகியா மற்றும் ஜெயபிரகாஷ் நாராயண் போன்ற பாராளுமன்ற எதிர்க்கட்சி சோசலிசவாதிகளுடன் இவர் சேர்ந்து பணியாற்றினார்.

மக்களவையில் "உண்மையான" எதிர்க்கட்சித் தலைவராக இருந்த காலத்தில் வட இந்தியா முழுவதும் பரவலாக அறியப்பட்ட பக்ரி, இவரது காலத்தின் மிகச் சிறந்த சோசலிச தலைவர்களில் ஒருவராக பரவலாகக் கருதப்பட்டார். 1960 களில் தாஷ்கண்ட் பிரகடனத்திற்கு வழிவகுத்த உச்சிமாநாடு மற்றும் வார்சா உடன்பாடு சோசலிச குடியரசுகள் உட்பட சோவியத் ஒன்றியத்திற்கான நாட்டின் சர்வதேச விஜயங்களில் இவர் பங்களிப்பாளராக இருந்தார். சர்வதேச நாடாளுமன்ற மாநாட்டில் தனது தாய்மொழியான இந்தியில் உரையாற்றிய முதல் பேச்சாளர் என்பதும் குறிப்பிடத்தக்கது.

பணிகள் 
மிகவும் ஏழ்மையான குடும்பத்தில் இருந்து வந்த பக்ரி, இந்திய சமூகத்தின் பின்தங்கிய பிரிவினருக்காக தனது வாழ்நாளின் பெரும்பகுதியை போராடினார். இவரது இந்த முறைகள் பொதுவாக காந்தியவாதி என்று விவரிக்கப்படுகின்றன. இளம் வயதிலேயே அரசியலில் இறங்கிய இவர், ஏழைகளின் உரிமைகளுக்காக தன் வாழ்நாள் முழுவதையும் அர்ப்பணித்தவர். இவர் ஒரு சிக்கனமான வாழ்க்கை முறையை வாழ்ந்தற்காகப் புகழ் பெற்றவர். மேலும் தனது ஊதியத்தில் பெரும் தொகையை தில்லியின் ஹிஸ்ஸாரைச் சுற்றியுள்ள ஏழைகளுக்கு நன்கொடையாக அளித்து வந்தார். ஜவகர்லால் நேரு, லால் பகதூர் சாஸ்திரி, மொரார்ஜி தேசாய் சரண் சிங், இந்திரா காந்தி, இராஜீவ் காந்தி, அடல் பிகாரி வாச்பாய் மற்றும் மன்மோகன் சிங் உட்பட இந்தியாவின் அடுத்தடுத்த பிரதமர்களால் பக்ரி மிகவும் மதிக்கப்பட்டார். காங்கிரசின் கொள்கைகளை அடிக்கடி எதிர்க்கும் சோசலிச சித்தாந்தத்தைப் பிரதிநிதித்துவப்படுத்திய போதிலும், ஜவகர்லால் நேரு, லால் பகதூர் சாஸ்திரி மற்றும் இந்திரா காந்தி ஆகியோருடன் பக்ரி ஆழ்ந்த தனிப்பட்ட பிணைப்பைப் பகிர்ந்து கொண்டார். இந்தியாவில் புதிய ஜனநாயகத்தை வடிவமைப்பதில் பக்ரி முக்கிய பங்கு வகித்தார், மேலும் மில்லியன் கணக்கான கிராமவாசிகள், ஏழைகள் மற்றும் தாழ்த்தப்பட்டவர்களுக்காக குரல் கொடுத்தார். வட இந்தியாவில் ஏழைகள் மற்றும் ஒடுக்கப்பட்டவர்களின் காரணத்திற்காக பல இயக்கங்களை வழிநடத்தினார். மேலும், சமூகத்தின் இந்த பலவீனமான பிரிவினருக்கு சுய நம்பிக்கையை வழங்குவதில் ஒரு பெரிய சக்தியாக கருதப்படுகிறார்.

சான்றுகள் 

 https://archive.today/20120912153648/http://www.theradicalhumanist.com/index.php?option=com_radical&controller=news&Itemid=54&cid=478&task=single
 https://archive.today/20130126061922/http://www.haryananewstoday.com/managenewssingle.aspx?id=271
 http://www.tribuneindia.com/2012/20120201/haryana.htm#3
 http://dainiktribuneonline.com/2012/02/%E0%A4%86%E0%A4%AE-%E0%A4%86%E0%A4%A6%E0%A4%AE%E0%A5%80-%E0%A4%95%E0%A5%80-%E0%A4%86%E0%A4%B5%E0%A4%BE%E0%A4%9C-%E0%A4%89%E0%A4%A0%E0%A4%BE%E0%A4%A4%E0%A5%87-%E0%A4%A5%E0%A5%87-%E0%A4%AC%E0%A4%BE/
 http://www.lohiavani.com/GalleryPhoto.aspx
 https://web.archive.org/web/20140202114614/http://164.100.47.132/LssNew/biodata_1_12/1428.htm

ஹிசார் மாவட்ட நபர்கள்
7வது மக்களவை உறுப்பினர்கள்
6வது மக்களவை உறுப்பினர்கள்
3வது மக்களவை உறுப்பினர்கள்
2012 இறப்புகள்
1920 பிறப்புகள்
ராஜ் பக்ரி, பரோன் பக்ரி

ராஜ் குமார் பக்ரி, பரோன் பக்ரி, (Raj Bagri, Baron Bagri) (24 ஆகஸ்ட் 1930 - 26 ஏப்ரல் 2017) இந்தியாவில் பிறந்த பிரித்தானிய தொழிலதிபர் ஆவார். இவர் 1997 முதல் 2010 வரை இங்கிலாந்தின் பிரபுக்கள் அவையில் உறுப்பினராக இருந்தார். 1997 இல் வெஸ்ட்மின்ஸ்டர் நகரத்தில் உள்ள ரீஜண்ட்ஸ் பூங்காவின் பரோன் பக்ரி என்ற தலைப்பின் கீழ் ஒரு வாழ்க்கை சகா ஆனார்.

ஆரம்ப கால வாழ்க்கை 
ராஜ் குமார் பக்ரி 1930 ஆகஸ்ட் 24 அன்று பிரித்தானிய இந்தியாவின் கொல்கத்தாவில் ஒரு நடுத்தர குடும்பத்தில் பிறந்தார். இவரது தந்தை இவரது மூன்று வயதில் இறந்துவிட்டார். மேலும் 15 வயதில், இவரது தாயார் இவரை பினானி குடும்பத்தின் தொழில்துறையின் கீழ் இயங்கும் ஒரு  உலோக விநியோகஸ்தரிடம் எழுத்தராக வேலைக்கு அனுப்பினார்.

தொழில் 
ஒரு தொழிலதிபராக, பக்ரி 2002 வரை இலண்டன் மெட்டல் எக்ஸ்சேஞ்ச்சின் தலைவராக இருந்தார். பக்ரி தி பிரின்ஸ் அறக்கட்டளையின் ஆலோசனைக் குழுவின் உறுப்பினராகவும், பக்ரி அறக்கட்டளையின் தலைவராகவும் இருந்தார். மேலும், இலண்டன் பல்கலைக்கழகத்தின் கீழைநாடுகள் மற்றும் ஆப்பிரிக்க ஆய்வுகள் பள்ளியின் ஆளுநராகவும் இருந்தார்.

2012 ஆம் ஆண்டில், "இங்கிலாந்தின் மிகவும் விலையுயர்ந்த வீடு" என்று அறியப்பட்ட "ஆனோவர் லாட்ஜ்" என்ற வீட்டை, உருசிய கோடீசுவரரான ஆண்ட்ரே கோன்சரென்கோவிற்கு 120 மில்லியன் பவுண்டுகளுக்கு பக்ரி விற்றார்.

தனிப்பட்ட வாழ்க்கை 
இவர் இந்தியாவின் பாக்ரி பழங்குடியில் மகேசுவரி பனியாக்களின் (வர்த்தகர்) சாதியில் பிறந்தார். 1954 இல் உஷா மகேசுவரி என்பவரை மணந்தார். இவர்களுக்கு அபூர்வ் என்ற ஒரு மகனும் அமிதா பிர்லா என்ற ஒரு மகளும் உள்ளனர்.

இறப்பு 
பக்ரி 26 ஏப்ரல் 2017 அன்று இலண்டனில் இறந்தார்

கௌரவங்கள் 
இவர் 1995 புத்தாண்டு மரியாதையில் ஒரு தளபதியாக  பிரித்தானிய பேரரசின் ஆணையாக இருந்தார். மேலும் பிப்ரவரியில் வெஸ்ட்மின்ஸ்டர் நகரத்தில் உள்ள ரீஜண்ட்ஸ் பூங்காவின் பரோன் பக்ரி என்ற வாழ்க்கைத் தோழராக வர்த்தமானியில் அறிவிக்கப்பட்டார். 2010 இல், அரசியலமைப்புச் சீர்திருத்தம் மற்றும் ஆளுகைச் சட்டம் இயற்றப்பட்டதைத் தொடர்ந்து, ஐக்கிய இராச்சியத்தின் வரி நோக்கங்களுக்காக பக்ரி தனது குடியுரிமை இல்லாத நிலையைத் தக்கவைத்துக்கொள்வதற்காக, பிரபுக்கள் அவையில் தனது இருக்கையை விட்டுக்கொடுத்தார்.

மேற்கோள்கள் 

2017 இறப்புகள்
1930 பிறப்புகள்
பிரித்தானிய அரசியல்வாதிகள்
பாய்மரக்கப்பல் (திரைப்படம்)

பாய்மரக்கப்பல் (Paaimarakkappal) என்பது 1988 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை இராதா இராம்திலக் இயக்கியிருந்தார். இப்படத்தில் ஜனகராஜ், கலைச்செல்வி எஸ். எஸ். சந்திரன் செந்தில் மற்றும் பலர் நடித்திருந்தனர்.

நடிகர், நடிகைகள் 

நடிகர்கள்
 ஜனகராஜ்
 எஸ். எஸ். சந்திரன்
 செந்தில்
 கே. கே. சௌந்தர்
 கல்லாப்பெட்டி சிங்காரம்
 ஐ. எஸ். முருகன்
 தவக்களை
 வெள்ளை சுப்பையா
 செஞ்சி கிருஷ்ணன்
 பசி நாராயணன்
 திடீர் கன்னையா
 சின்ன முருகன்

நடிகைகள்
 கலைச்செல்வி
 கோகிலா
 டிஸ்கோ சாந்தி
 மேகலா
 பத்மா
 சுமதி
 சீலாவதி

பாடல்கள் 
இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை வைரமுத்து எழுதியிருந்தார்.

மேற்கோள்கள்

வெளி இணைப்புகள் 
 பாய்மரக்கப்பல்

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
ஜனகராஜ் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
செந்தில் நடித்த திரைப்படங்கள்
ஆப்பிரிக்கப் புல் ஆந்தை

ஆப்பிரிக்க புல் ஆந்தை ( African grass owl ) என்பது பார்ன் ஆந்தை குடும்பமான டைட்டோனிடேயில் உள்ள ஒரு ஆந்தை சிற்றினம் ஆகும்.

விளக்கம் 
ஆப்பிரிக்கப் புல் ஆந்தை கூகை ஆந்தையை ஒத்திருக்கிறது. இதன் முகம் இதய வடிவமாக பாலாடை வெண்மை நிறத்தில் இருக்கும். முகத்தைச் சுற்றி மஞ்சள் நிறத்திலான தூவிகளும் அதில் அடர்த்தியாக கறுப்பு புள்ளிகளும் கொண்டிருக்கும். விழிப்படலம் ஆழ்ந்த பழுப்பு நிறத்தில் இருக்கும்.  அலகு இளஞ் சிவப்பு தோய்ந்த வெண்மை நிறத்தில் இருக்கும். உச்சந்த் தலையில் இருந்து கீழ் முதுகு மற்றும் இறக்கை மறைப்புகள் வரை உடலின் முழு மேற்பகுதியும் ஒரே மாதிரியாக கரும்பழுப்பு நிறத்திலும், அதில் சிறு சிறு வெண்புள்ளிகளும் சாம்பல் நிறப் புள்ளிகளும் இருக்கும். இப்பறவைக்கு உள்ள முதன்மை இறகுகளும், இரண்டாம் நிலை இறகுகளும் வெளிர் பழுப்பு-சாம்பல் நிறத்தில் இருண்ட பட்டைகள் மற்றும் மஞ்சள் அடிப்பகுதியைக் கொண்டிருக்கும். இதன் குட்டையான வால் வெண்மையாகப் பழுப்பு நிறக் குறுக்குப் பட்டைகளோடு இருக்கும். உடலின் அடிப்பகுதி வெண்மையாகவும் அதில் கரும்புள்ளிகளைக் கொண்டதாகவும் இருக்கும். கால்களில் வெண்மையான இறகுகள் உள்ளன, அவை கணுக்காலின் கீழ் மூன்றில் ஒரு பகுதி வரை நீண்டுள்ளன. கீழ் காலும் பாதங்களும் வெளிர் மஞ்சள்-சாம்பல் நிறத்தில் இருக்கும். இவற்றின் உடல் நீளம் , இறக்கையின் நீளம்  இருக்கும். இவை  இக்கு இடையிலான எடையில் இருக்கும். இப்பறவைகள் மிகுந்த அளவு பால் ஈருருமை கொண்டவையாக உள்ளன. அதாவது ஆண் பறவைகளை விட பெண் பறவைகளின் உடல் நிறையும், நீளமும் கூடுதலாக உள்ளது. இது வேட்டை உத்திகள் மற்றும் அடைகாக்கும் திறன் ஆகியவற்றில் உள்ள வேறுபாடுகளின் விளைவாகும்.

குரல் 
இவை கூகை ஆந்தைகளைப் போன்ற அலறல் ஒலியைக் கொண்டுள்ளன. ஆனால் அது குறைந்த கரகரப்பு உடையது. ஒன்று முதல் இரண்டு வினாடிகள் வரை நீடிக்கும் உயர்வித் தொனியுடைய குழிந்துரசொலி ஆணின் அலறலாக கருதப்படுகிறது.

பரவல் 
இது சகாரா கீழமை ஆப்பிரிக்காவில் பரவியுள்ளது. அங்கு இதன் முக்கிய வாழிட எல்லையில் இரண்டு தொகுதிகள் உள்ளன. ஒன்று மத்திய தென் ஆப்பிரிக்காவில் தெற்கு கொங்கோ மற்றும் வடக்கு அங்கோலா வழியாக மொசாம்பிக்கின் மத்திய கடற்கரை வரையும்,  மற்றொன்று தென்னாப்பிரிக்காவை மையமாக கொண்டு மேற்கு கேப் வடக்கிலிருந்து சிம்பாப்வே, போட்சுவானா மற்றும் மொசாம்பிக் ஆகியவற்றின் தெற்கு எல்லை வரை உள்ளது. எத்தியோப்பியன் உயர்நிலங்கள், கென்யா மற்றும் உகாண்டா மற்றும் கமரூனில் தனிமைப்படுத்தப்பட்ட பறவைகள் உள்ளன.

வாழ்விடம் 
ஆப்பிரிக்க புல் ஆந்தை ஈரமான புல்வெளி மற்றும் திறந்த வெளி சவன்னாவில்  உயரம் வரை காணப்படுகிறது. கிழக்கு ஆபிரிக்காவில் இது வறண்ட புல்வெளிகளிலும், அபெர்டேர்ஸ் மற்றும் கென்யா மலையிலும் அதிக உயரத்திலும் காணப்படலாம். தென்னாப்பிரிக்காவில், இந்த இனம் பொதுவாக சதுப்பு நிலங்கள் மற்றும் ஆழமற்ற ஏரிகளை  விரும்புகிறது. அங்கு உயரமான, தரமான புற்களும், பிற தாவரங்களும் உள்ளன.

வகைபிரித்தலும் கிளையினங்களும் 
ஆப்பிரிக்கப் புல் ஆந்தை இனங்கள் சில ஆசிரியர்களால் ஆசியா மற்றும் ஆஸ்திரேலியாவின் கிழக்கத்தியப் புல் ஆந்தை  இனமாகவே கருதப்படுகின்றது. ஆப்பிரிக்க புல் ஆந்தையின் இரண்டு கிளையினங்கள் தற்போது அங்கீகரிக்கப்பட்டுள்ளன:

 டைட்டோ கேபென்சிஸ் கேமரூனென்சிஸ் : கேமரூன் உயர்நிலங்கள்.
 டைட்டோ கேபென்சிஸ் கேபென்சிஸ் : மீதமுள்ள வாழிடப் பகுதிகள்.

மேற்கோள்கள்

வெளி இணைப்புகள் 

 (ஆப்பிரிக்க) புல் ஆந்தை - தென்னாப்பிரிக்க பறவைகளின் அட்லஸில் உள்ள இனங்கள் உரை .
 உலகப் பறவைகளின் கையேடு
 புல் ஆந்தை - தென்னாப்பிரிக்க பறவைகளின் அட்லஸில் உள்ள இனங்கள் உரை .

ஆப்பிரிக்கப் பறவைகள்
ஆந்தைகள்
எதிசு குரெல்

எதிசு குரெல் (Ediz Gurel) துருக்கி நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவர் பிறந்தார். பிடே அமைப்பால் 2022 ஆம் ஆண்டு இவருக்கு பன்னாட்டு மாசுட்டர் பட்டம் வழங்கப்பட்டது. 2023 ஆம் ஆண்டு ஆகத்து  மாதத்தில் 2512  எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

சதுரங்க வாழ்க்கை
குரெல் 2023 ஆம் ஆண்டு ஆக்த்து மாதத்தில் ஓர் இளைய பன்னாட்டு மாசுட்டராக இருந்தார். மேலும் 2023 ஆம் ஆண்டில் நடைபெற்ற  ஐரோப்பிய தனிநபர் சதுரங்க வெற்றியாளர் சதுரங்கப் போட்டியில்   6/8 புள்ளிகள் எடுத்தார். இப்போட்டியில் கிராண்டுமாசுட்டராக இவருக்கு தேவையான மூன்று கிராண்ட்மாசுட்டர் தகுதி நெறிமுறைகளில் இரண்டாவது தகுதியை பெற்றார்.

2022 ஆம் ஆண்டில் நடைபெற்ற ஐரோப்பிய இளையோர் வெற்றியாளர் சதுரங்கப் பொட்டியில் 14 வயதுக்குட்பட்ட பிரிவில் குரெல் 7.5/9 புள்ளிகள் எடுத்து அப்போட்டியில் இரண்டாவது இடத்தைப் பிடித்தார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் செர்பிய நாட்டு சதுரங்க வீரர் வெல்மிர் ஐவிக்கை எதிர்த்து விளையாடி வெற்றிபெற்றார்.

மேற்கோள்கள்

புற இணைப்புகள்
 
Ediz Gurel chess games at 365Chess.com

2008 பிறப்புகள்
வாழும் நபர்கள்
துருக்கிய சதுரங்க வீரர்கள்
இவான் இவானிசெவிக்கு

இவான் இவானிசெவிக்கு  (Ivan Ivanišević) செர்பிய நாட்டைச் சேர்ந்த ஒரு  சதுரங்க வீரர் ஆவார். 1977 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார்.  2000 ஆம் ஆண்டில் இவானிசெவிக்கிற்கு கிராண்ட்மாசுட்டர்  பட்டத்தை  பிடே அமைப்பு இவருக்கு வழங்கியது.  2008, 2009, 2011, 2012, 2017 மற்றும் 2019 ஆம் ஆண்டுகளில்  செர்பிய நாட்டின் சதுரங்க வெற்றியாளராகத் திகழ்ந்தார். ஏழு முறை சதுரங்க ஒலிம்பியாடு போட்டிகளில்   பங்கேற்றுள்ளார், யூகோசுலாவியா நாட்டிற்காக  1998, 2000 மற்றும் 2002 ஆம் ஆண்டுகளிலும்  செர்பியா  நாட்டிற்காக 2008, 2010, 2012 மற்றும் 2014  ஆம் ஆண்டுகளிலும் இப்போட்டியை இவானிசெவிக்கு  பிரதிநிதித்துவப்படுத்தியுள்ளார். குறிப்பாக  முதல் பலகையில் மூன்று முறை பங்கேற்றார்.

இவானிசெவிக் 2021 ஆம் ஆண்டில் நடைபெற்ற சதுரங்க  உலகக் கோப்பையில் பங்கேற்று  இரண்டாவது சுற்றை அடைந்தார், அங்கு அவர் அலெக்சாண்டர் அரேச்சுசெங்கோவால் வெளியேற்றப்பட்டார்.  2011 ஆம் ஆண்டு சதுரங்க உலகக் கோப்பையிலும் பங்கேற்றார், அங்கு அவர் அலெக்சாண்டர் ஓனிசுக்கால் முதல் சுற்றில் வெளியேற்றப்பட்டார்.  இதே ஆண்டு, போட்கோரிகாவில் நடந்த 3 ஆவது பால்கன் தனிநபர் சதுரங்க வெற்றியாளர் கோப்பையை  வென்றார். 2014 ஆம் ஆண்டில்  இவானிசெவிக்கு செயின்ட் பீட்டர்சுபர்க்கில் உள்ள சிகோரின் நினைவு சதுரங்கப்ப்போட்டியையும்  வென்றார்.
2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார்.

மேற்கோள்கள்

புற இணைப்புகள் 
 Interview with GM Ivan Ivanisevic 

சதுரங்க கிராண்டு மாசுட்டர்கள்
வாழும் நபர்கள்
1977 பிறப்புகள்
செர்பிய சதுரங்க வீரர்கள்
அலிசர் சுலேமெனோவு

அலிசர் சுலேமெனோவு  (Alisher Suleymenov) கசக்கசுத்தான் நாட்டைச் சேர்ந்த ஒரு  சதுரங்க வீரர் ஆவார். 2000  ஆம் ஆண்டு ஆகத்து மாதம் 5 ஆம் தேதியன்று இவர் பிறந்தார். 2019 ஆம் ஆதம் பாவ்சிற்கு பன்னாட்டு மாசுட்டர் பட்டத்தை  பிடே அமைப்பு இவருக்கு வழங்கியது. 2023 ஆம் ஆகத்து மாதத்தில் இவருடைய எலோ புள்ளிகள் கணக்கு 2509 என்ற உச்ச அளவில் இருந்தது.

சதுரங்க வாழ்க்கை
2019 ஆம் ஆண்டு நடைபெற்ற சூடின் நினைவு சதுரங்கப் போட்டியில் கூட்டாக முதலிடத்தைப் பிடித்தார். 2020 ஆம் ஆண்டு நடைபெற்ற மாசுக்கோ அணி வெற்றியாளர் போட்டியில் இவர் பங்கேற்ற அணி வெற்றி கண்டது. இதே ஆண்டில் நடைபெற்ற அல்மேட்டி இணையவழி சதுரங்கத் திருவிழா போட்டியிலும் சுலேமெனோவு வெற்றி பெற்றார். இரிகா தொழில்நுட்பப் பல்கலைக்கழக திறந்தநிலை சதுரங்கப் போட்டியையும் கசகசுத்தான் நாட்டு 20 வயதுக்கு உட்பட்டோர் போட்டியையும் வென்றார்.

2022 பாராசின் திறந்த நிலை 'ஏ' சதுரங்க போட்டியில் ர. பிரக்ஞானந்தா மற்றும் அலெக்சாண்டர் பிரெட்கே ஆகியோருக்குப் பின் மூன்றாவது இடத்தைப் பிடித்தார்.

உருசிய ஆங்கில மொழிகளை பேசத் தெரிந்த அலிசர் சுலேமெனோவு சதுரங்க பயிற்சியாளராகவும் இயங்குகிறார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் கார்லோசு டேனியல் அல்போர்னோசு கப்ரேராவினால் முதல் சுற்றில் தோற்கடிக்கப்பட்டார்.

மேற்கோள்கள்

புற இணைப்புகள்
 
Alisher Suleymenov chess games at 365Chess.com

2000 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
கசக்கசுத்தான் சதுரங்க வீரர்கள்
சம்பித் பத்ரா

சம்பித் பத்ரா (பிறப்பு:13 டிசம்பர் 1974), இந்தியாவின் ஜார்கண்ட் மாநிலத்தைச் சேர்ந்த இவர் 2014 முதல் பாரதிய ஜனதா கட்சியின் தேசியச் செய்தித் தொடர்பாளரும், அறுவை சிகிச்சை மருத்தவரும் ஆவார்.சம்பித் பத்ரா 2010ம் ஆண்டில் பாரதிய ஜனதா கட்சியில் தில்லி செய்தித் தொடர்பாளராக நியமிக்கப்பட்டபோது அரசியலுக்கு வந்தார். 2014ம் ஆண்டில் பாரதிய ஜனதா கட்சியின் தேசிய செய்தித் தொடர்பாளராக நியமிக்கப்பட்டார்.

சம்பித் பத்ரா, போகாரோ மாவட்டம், பொகாரோவில் உள்ள சின்மயா வித்யாலயாவில் பள்ளிப் படிப்பை முடித்தார். பின்னர் ஒடிசாவின் சம்பல்பூர் மாநகரத்தில் உள்ள வீர் சுரேந்திர சாய் மருத்துவ அறிவியல் மற்றும் ஆராய்ச்சி நிறுவனத்தில் இளநிலை மருத்துவம் படித்தார். பின்னர்  உத்கல் பல்கலைக்கழகத்தின் ஸ்ரீ ராமச்சந்திர பஞ் மருத்துவக் கல்லூரியில் பொது அறுவை சிகிச்சையில் முதுநிலைப் பட்டம் பெற்றார். 2003ல் இந்து ராவ் மருத்துவமனையில் தலைமை மருத்துவ அதிகாரியாக நியமிக்கப்பட்டார்.

அரசியல்
2011ல் சம்பித் பத்ரா தில்லி மாநகராட்சி தேர்தலில் காஷ்மீர் கேட் தொகுதியில் போட்டியிட்டு தோல்வியடைந்தார். 2014ல் பாஜகவின் தேசிய செய்தித் தொடர்பாளராக நியமிக்கப்பட்டார். 2019 இந்தியப் பொதுத் தேர்தலில் சம்பித் பத்ரா புரி மக்களவைத் தொகுதியில் போட்டியிட்டு பிஜு ஜனதா தளம் வேட்பாளரிடம் தோல்வியைத் தழுவினார்.

மேற்கோள்கள்

வெளி இணைப்புகள்
 இந்தியாவில் முதலீடு செய்வதில் இருந்து முதலீட்டாளா்களை ராகுல் காந்தி தடுக்கிறாா் - சம்பித் பத்ரா

1974 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
ஒடிசா நபர்கள் 
ஒடிசா அரசியல்வாதிகள்
18ஆவது மக்களவை உறுப்பினர்கள்
வாசிஃப் துரார்பேய்லி

வாசிஃப் துரார்பேய்லி (Vasif Durarbayli) அசர்பைசான் நாட்டைச் சேர்ந்த ஒரு சதுரங்க விளையாட்டு வீரராவார். 1992 ஆம் ஆண்டு பிப்ரவரி மாதம் 24 ஆம் தேதியன்று இவர் பிறந்தார். பிடே அமைப்பு இவருக்கு 2007 ஆம் ஆண்டில் பன்னாட்டு மாசுட்டர் பட்டமும் 2010  ஆம் ஆண்டில் கிராண்ட்மாசுட்டர் பட்டமும் வழங்கியது.

கல்வி
வாசிஃப் அசர்பைசானில் உள்ள சும்காயித்து நகரத்தில்  தனது உயர்நிலைப் பள்ளிப் படிப்பை முடித்தார். பக்கூ நகரத்திலுள்ள அசர்பைசான்  மாநில  உடற்  கலாச்சாரம் மற்றும் விளையாட்டு அகாடமியில்  விளையாட்டுப் பயிற்சியில் பட்டம் பெற்றார்.  தற்போது அமெரிக்காவின் மிசோரி மாநிலத்தில் இருக்கும் செயின்ட் லூயிசு நகரத்தின்  வெப்சுடர் பல்கலைக்கழகத்தில் பொருளாதாரம் படிக்கிறார், மேலும் அங்கு மாணவர் அரசு சங்கத்தின் தலைவராகவும் பணியாற்றுகிறார்.

சதுரங்க வாழ்க்கை 
1999 ஆம் ஆண்டில் இவர் தனது சதுரங்க வாழ்க்கையைத் தொடங்கினார். பல தேசிய பட்டங்களை வென்றுள்ளார்.  2006 ஆம் ஆண்டில்  14 வயதுக்குட்பட்டவர்களுக்கான ஐரோப்பிய இளையோர் சதுரங்க வெற்றியாளர் போட்டியில்  (புத்வா, செர்பியா) இரண்டாவது இடத்தைப் பிடித்தார். மேலும்  14 வயதுக்குட்பட்டவர்களுக்கான உலக இளைஞர் சதுரங்கப் போட்டியையும் வென்றார் ( பாதுமி, சியார்ச்சியா ).  2010 ஆம் ஆண்டில் 18 வயதுக்குட்பட்டவர்களுக்கான (பாதுமி, சியார்ச்சியா) ஐரோப்பிய இளையோர் சதுரங்கப் போட்டியை வென்றார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில்  அன்டன் கொரோபோவிடம் முதல் சுற்றில் தோற்றார். 2015 ஆம் ஆண்டில் நடைபெற்ற சதுரங்க உலகக் கோப்பையில் முதல் சுற்றில் வியட்நாம் நாட்டு சதுரங்க வீரர் லே குவாங் லீம் என்பவரால் வெளியேற்றப்பட்டார்.

2018 ஆம் ஆண்டில், செயின்ட் லூயிசில்  நடைபெற்ற கோடைகால சதுரங்கப் போட்டியில்  முதல்நிலை குழுவை வென்றார். 2019  ஆம் ஆண்டில்  ராசுமசு சுவானுடன்  சமநிலை முறிவு ஆட்டங்களை வென்ற பிறகு சன்வே சிட்கெசு சதுரங்க  விழாவில் 2 ஆவது இடத்தைப் பெற்றார்.

2021 ஆம் ஆண்டு சதுரங்க  உலகக் கோப்பை போட்டிக்குத் தகுதி பெற்றார். அப்போட்டியில்  தரவரிசையில் 93 ஆவது இடத்தில் இருந்த இவர் முதல் சுற்றில் திமிட்ரி வி. சுக்லியாரோவை 1.5–0.5 என்ற கணக்கில் தோற்கடித்தார், 36 ஆவது நிலை வீரரான அலெக்சாண்டர் ப்ரெட்கேவை 3–1 என்ற கணக்கில் இரண்டாவது சுற்றிலும், 29 ஆவது நிலை வீரரான டேவிட் நவராவை 1.5–0.5 என்ற கணக்கில் 3 ஆவது சுற்றிலும் தோற்கடித்தார். மற்றும் நான்காவது சுற்றில் நொதிர்பெக் அப்துசட்டோரோவ் 4-2. என்ற புள்ளிகள் கணக்கில் வீழ்த்தினார்.

2021 ஆம் ஆண்டில் இவர் நக்சிவனில் நடந்த அசர்பைசானின் சதுரங்க வெற்றியாளரானார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார்.

மேற்கோள்கள்

புற இணைப்புகள் 

சதுரங்க கிராண்டு மாசுட்டர்கள்
வாழும் நபர்கள்
1992 பிறப்புகள்
அசர்பைசான் சதுரங்க வீரர்கள்
அரி கௌதம்

அரி கௌதம் (Hari Gautam) இந்தியாவைச் சேர்ந்த ஓர் இதய அறுவை சிகிச்சை நிபுணராவார். அரி பிரதாப் கௌதம் என்ற பெயராலும் இவர் அறியப்படுகிறார். புது தில்லியிலுள்ள சிறீ இலால் பகதூர் சாசுதிரி தேசிய சமசுகிருத பல்கலைக்கழகத்தில் துணை வேந்தராகப் பணியாற்றினார். 1995-1996 ஆம் ஆண்டுகாலத்தில் பனாரசு இந்து பல்கலைக்கழகத்திலும் இவர் துணைவேந்தராகப் பணிபுரிந்தார்.

தொழில்
அரி கௌதம் முன்னதாக  கிங் சியார்ச்சு மருத்துவப் பல்கலைக்கழகத்தின் துணைவேந்தராகவும்,  தேசிய மருத்துவ அறிவியல் அகாடமியின் தலைவராகவும், பல்கலைக்கழக மானியக் குழுவின் தலைவராகவும் (1999-2002) மற்றும் பனாரசு இந்து பல்கலைக்கழகத்தின் 20 ஆவது துணைவேந்தராகவும் பணியாற்றியுள்ளார்.

மேற்கோள்கள்

வாழும் நபர்கள்
இந்திய மருத்துவர்கள்
பல்கலைக்கழகத் துணைவேந்தர்கள்
இந்தியக் கல்வி நிர்வாகவியலாளர்கள்
குடும்பம் ஒரு கோவில்

குடும்பம் ஒரு கோவில் (Kudumbam Oru Kovil) என்பது 1987 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை ஏ. சி. திருலோகச்சந்தர்  இயக்கியிருந்தார். ஆனந்தவள்ளி பாலாஜி தயாரித்தார். இப்படத்தில் சிவாஜி கணேசன், இலட்சுமி, முரளி, இரஞ்சனி ஆகியோர் நடித்திருந்தனர். இத்திரைப்படம் 1985 ஆம் ஆண்டு இந்தியில் வெளியான "கர் துவார்" படத்தின் மறுஆக்கம் ஆகும். இத்திரைப்படத்திற்கு எம். ரங்கா ராவ்  இசையமைத்திருந்தார். இப்படத்தின் கன்னடப் பதிப்பான "மனேயே மந்திராலயா"  திரைப்படத்திற்கும் இவரே இசையமைத்தார்.

நடிகர்கள் 
சிவாஜி கணேசன்
இலட்சுமி - பார்வதி
முரளி
இரஞ்சனி
வி. கே. ராமசாமி
ஜனகராஜ்
பூவிலங்கு மோகன்
ராஜசுலோசனா
ஜெயமாலினி
பிந்து கோஷ்

பாடல்கள் 
இத்திரைப்படத்திற்கு எம். ரங்கா ராவ் இசையமைத்திருந்தார். பாடல் வரிகளை புலமைப்பித்தன் எழுதியிருந்தார்.
"குடும்பம் ஒரு கோவில்" – எஸ். பி. பாலசுப்பிரமணியம், கே. எஸ். சித்ரா
"மன்மதன் கோயில்" – எஸ். பி. பாலசுப்பிரமணியம், கே. எஸ். சித்ரா
"தில்ருபா இராஜா" – வாணி ஜெயராம்
"குடு குடு" – எஸ். பி. பாலசுப்பிரமணியம், வாணி ஜெயராம்

வெளியீடும் வரவேற்பும் 
குடும்பம் ஒரு கோயில் திரைப்படம் 1987 சனவரி 26 இந்திய குடியரசு நாளன்று வெளியிடப்பட்டது. தி இந்தியன் எக்ஸ்பிரசின்  விமர்சகர் என். கிருஷ்ணசாமி, "திருலோக்சந்தர் திரைப்படத்தின் பெரும்பகுதியில்,  ஆர்வத்துடன் கண்ணீர்த் துளிகளை மூடி வைத்திருக்கிறார் அல்லது துளிர்விடுகிறார் என்றும், ஆனால் இறுதியில் கண்ணீரின் வெள்ளத்தைத் தூண்டும் வகையில் காட்சிப்பகுதி உள்ளது. என்றும்" எழுதியிருந்தார்.

மேற்கோள்கள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
லட்சுமி நடித்த திரைப்படங்கள்
முரளி நடித்த தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
ஜனகராஜ் நடித்த திரைப்படங்கள்
பூமன் ஆந்தை

பூமன் ஆந்தை (உயிரியல் பெயர்: Bubo zeylonensis leschenaulti) என்பது பழுப்பு மீன் ஆந்தையின் துணை இனமாகும். இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இலங்கையில் இப்பறவையை ஊமத்தம் கூகை என்று அழைப்பர்.

விளக்கம் 
பூமன் ஆந்தை சற்று பருமனான ஒரு ஆந்தை ஆகும். இது சுமார் 56 செ.மீ. நீளம் இருக்கும். இதன் அலகு பசுமை தோய்ந்த வெளிர் மஞ்சள் நிறத்தில் இருக்கும். விழிப்படலம் நல்ல பொன் மஞ்சள் நிறத்தில் இருக்கும். இதன் கால்கள் ஆழ்ந்த மஞ்சள் அல்லது பசும் நிறத்தில் இருக்கும். இந்த ஆந்தை கருஞ் சிவப்புக் கலந்த பழுப்பு நிறத்தில் இருக்கும். தலையில் கொம்புகள் போன்ற மயிர் குஞ்சங்கள் இருக்கும். உடலின் மேற் பகுதியில் நெருக்கமாக கறுப்புக் கோடுகள் காணப்படும். உடலின் கீழ்ப்பகுதி மஞ்சளும், இளஞ்சிவப்பும் தோய்ந்த வெண்மையான நிறத்தில் இருக்கும். நெளி நெளியான பழுப்பு நிறக் குறுக்குப் பட்டைக் கோடுகளும், பெரிய கறுப்புக் கோடுகளும் காணப்படும். தொண்டையும் முன் கழுத்தும் எத்தகைய கறையும் இன்றி நல்ல வெண்மை நிறத்தில் இருக்கும். கால்களில் தூவி போர்வை இருக்காது.

பரவலும் வாழிடமும் 
இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இப்பறவை சமவெளிகளில் நீர்வளம் மிகுந்த பகுதிகளில் அடர்ந்த மாந்தோப்புகளிலும், சாலை ஓரங்களில் உள்ள பெரிய மரங்களிலும் காண இயலும். நீலகிரி, பழனி மலைகளில் 1144 மீட்டர் உயரம் வரைக் காணப்படுகின்றன.

நடத்தை 
பூமன் ஆந்தையானது நீர்நிலைகளை அடுத்து உள்ள மரங்களிலோ, பாறைகளிலோ அமர்ந்தபடி நீர்ப்பரப்பை நோட்டமிட்டபடி சமயம் வாழ்க்கும்போது மீனைப் பிடிக்கும். நீர்பரப்பை ஒட்டி குறுக்கும் நெடுக்குமாக பறந்து மீனைப் பிடிப்பதும் உண்டு. நீரில் பாயாமல் மீன்களைக் கால்களால் இலாவகமாகப் பற்றிப் பிடிக்கும். ஆழமற்ற நீரில் இறங்கி நீராடும் பழக்கம் இதற்கு உண்டு. இதன் முதன்மை உணவில் மீன், தவளை, நண்டு போன்றவை உள்ளன. 'பூம்ம், பூம்ம்' எனக் கொஞ்ச நேரத்திற்கு ஒருமுறை கத்தும்.

இனப்பெருக்கம் 
இவை திசம்பர் முதல் மார்ச் வரை இனப்பெருக்கம் செய்கின்றன. மாமரங்கள், அத்தி மரங்கள், அரச மரங்கள், ஆல மரங்கள், குங்கிலிய மரம்  மற்றும் தாழ்நில காடுகளில் உள்ள மற்ற பெரிய மரங்களில் நிழலான இடங்களில் கூடு கட்டுகின்றன. பெரிய மரக்கிளைகளின் பிரிவில் உள்ள பொந்துகளிலும் பாறைகளிடையேயான பிளவிலும் பாழடைந்த கட்டிடங்களிலும் ஒன்றி அல்லது இரண்டு முட்டைகள் இடும். பொதுவாக நீரிநலைக்கு அருகிலேயே இனப்பெருக்கம் செய்யும். அடைகாத்தல் 38 நாட்கள் அல்லது சற்றே குறைவாக இருக்கும். குஞ்சுகள் வளர ஏழு வாரங்கள் ஆகும். குஞ்சுகள் வளர்ந்து முதிர்ந்த பறவைகளுக்கு உரிய அடர்த்தியான நிறத்தை அடைய மூன்றாண்டுகள் ஆகும்.

மேற்கோள்கள் 

தென்னிந்தியப் பறவைகள்
ஆந்தைகள்
ஆண்ட்ரூ காலின்

ஆண்ட்ரூ சான் தியோடர் காலின் (Andrew John Theodore Colin, பிறப்பு: 1936) பிரிட்டிசு பல்கலைக்கழக கணினி அறிவியல் துறையின் பேராசிரியராக பணியாற்றினார். இவர் பரவலாகப் பயன்படுத்தப்படும் பைனரி மர தரவு கட்டமைப்பின் இணை கண்டுபிடிப்பாளர் ஆவார். பேராசிரியர் காலின் கணினி அறிவியலின் பல்வேறு அம்சங்களில் 12 பாடப்புத்தகங்களை வெளியிட்டார். அவற்றில் சில பிற மொழிகளில் மொழிபெயர்க்கப்பட்டுள்ளன.

ஆண்ட்ரூ காலின் 1957 ஆம் ஆண்டு முதல் 1960 ஆம் ஆண்டு வரை இலண்டன் பல்கலைக்கழகத்தின் பிர்க்பெக் கல்லூரியில் விரிவுரை செய்தார். 1960 ஆம் ஆண்டு இலண்டன் பல்கலைக்கழகத்தின் கணினி அறிவியல் நிறுவனத்திற்குச் சென்றார். 1965 ஆம் ஆண்டு முதல் 1970 ஆம் ஆண்டு வரை லான்காசுடர் பல்கலைக்கழகத்தில் கணினி அறிவியல் ஆய்வகத்தின் இயக்குநராக இருந்தார். 1970 ஆம் ஆண்டு ச்ட்ராத்க்லைடு பல்கலைக்கழகத்தில் புதிதாக உருவாக்கப்பட்ட கணினி அறிவியல் துறையில் பேராசிரியராக நியமிக்கப்பட்டார்.  1983 ஆம் ஆண்டு துறைத் தலைவர் பதவியில் இருந்து விலகினார். தொடர்ந்து கற்பித்தல் துறையின் ஆராய்ச்சியின் அடிப்படையில் வணிக பயன்பாடுகளை உருவாக்கும் பணியை மேற்கொள்ள புதிய நிறுவனத்தைத் தொடங்கினார். அதைத் தொடர்ந்து,  ச்ட்ராத்க்லைடு பல்கலைக்கழகத்தில் பகுதிநேர பட்டதாரி ஆசிரியராக விரிவுரையாற்றினார். கிளாசுகோவில் உள்ள செயின்ட் மேரிசு கதீட்ரலின் பாடகர் குழுவிலும்  பாசு இசையில் பாடினார்.

2018 செப்டம்பர் 25 இல் தனது 82-ஆவது அகவையில் இறந்தார்.

மேற்கோள்கள் 

2018 இறப்புகள்
1936 பிறப்புகள்
கணினியியலாளர்கள்
பிரித்தானிய அறிவியலாளர்கள்
கமலாகரர்

கமலாகரர் (Kamalakara) (1616 – 1700) இந்திய வானியலாளரும், இந்திய கணிதவியல் அறிஞரும் ஆவார். இவர் மகாராட்டிராவில் பாயும் கோதாவரி ஆற்றின் வட கரையில் அமைந்த கோலகிராமத்தில் பிறந்தார்.இவரது தந்தை நரசிம்மர் 1586ல் பிறந்தார். 1606ல் பிறந்த இவரது மூத்த சகோதரர் திவாகரர் வானியல் மற்றும் கணிதவியலில் அறிஞர் ஆவார். இவரது இளைய சகோதரர் ரங்கநாதர் ஆவார். இவர் தனது மூத்த சகோதரரிடமிருந்து வானியல் மற்றும் கணிதவியலைக் கற்றறிந்தார். கமலாகரர் வானிவியல் குறித்து ஐந்து தொகுதிகள் கொண்ட நூலை எழுதினார். பின்னர் இவரது குடும்பம் வாரணாசிக்கு இடம்பெயர்ந்தது.

முக்கியப் படைப்புகள்
கமலாகாரர் வாரணாசியில் 1658ம் ஆண்டில்  சித்தாந்த தத்துவ விவேகம் ("Siddhāntatattvaviveka") எனும் வானவியல் குறித்த நூலை தொகுத்தார். இந்நூலை சுதாகர் திவாரி என்பவர் பதிப்பிட்டு, வெளியிட்டார். இந்நூல் 13 அத்தியாயங்களையும், 3,024 செய்யுள்களையும் கொண்டது. இவரது நூல் கீழ்கண்ட தலைப்புகளைக் கொண்டது: நேர அளவீட்டு அலகுகள்; கிரகங்களின் அசைவுகள்; கிரகங்களின் உண்மையான தீர்க்கரேகைகள்; கிரகங்களின் தினசரி சுழற்சியின் மூன்று சிக்கல்கள்; கிரகங்களின் விட்டம் மற்றும் தூரம்; பூமியின் நிழல்; சந்திரனின் தேய்பிறை, வளர்பிறை; சந்திர கிரகணம், சூரிய கிரகணம்; சூரியனின் வட்டத்தின் குறுக்கே கிரகப் போக்குவரத்துகளை விளக்குகிறது. இவரது பிற படைப்புகள் சேசவாசனா மற்றும் சௌரவாசனா ஆகும்.

பிற பங்களிப்புகள்
 கமலாகரர் பாரம்பரிய இந்திய வானியல், அரிஸ்டாட்டிலின் இயற்பியல் மற்றும் இஸ்லாமிய அறிவியலாளர்களால் முன்வைக்கப்பட்ட தாலமி வானியல் ஆகியவற்றை இணைத்தார்.
 சித்தாந்த-தத்துவ-விவேகத்தின் மூன்றாவது அத்தியாயத்தில், கமலாகரர் சைன் மற்றும் கோசைன் ஆகியவற்றிற்கான கூட்டல் மற்றும் கழித்தல் தேற்றங்களைப் பயன்படுத்தி இரட்டை, மூன்று, நான்கு மற்றும் ஐந்தாவது கோணங்களின் சைன்கள் மற்றும் கோசைன்களுக்கு முக்கோணவியல் சூத்திரங்களைக் கொடுத்தார். குறிப்பாக அவர் sin(A) மற்றும் sin(A/3) மற்றும் sin(A/5) ஆகியவற்றின் அடிப்படையில் sin(A/2) மற்றும் sin(A/4) ஆகியவற்றிற்கான சூத்திரங்களை வழங்குகிறார்.
 இவர் பூமியின் ஆரத்திற்கு 60 அலகுகளின் மதிப்பை ஊகித்து 1° இடைவெளியில் சைன்களுக்கான மதிப்புகளைக் கொடுத்துள்ளார்.
 கமலாகரர் ஒரு கிரகம் அதன் தீர்க்கரேகையில் இருந்து சரியான எழுச்சியைக் கண்டறிவதற்கான அட்டவணையை வகுத்துள்ளார்.

கமலாகரரின் முடிபுகள் குறித்த கட்டுரைகள்
 A K Bag, "Indian literature on mathematics during 1400–1800 A.D.", Indian J. Hist. Sci. 15 (1) (1980), 79–93.
 Radha Charan Gupta, "Kamalakara's mathematics and construction of Kundas", Ganita Bharati 20 (1-4) (1998), 8–24.
 Radha Charan Gupta, "Addition and subtraction theorems for the sine and the cosine in medieval India", Indian J. History Sci. 9 (2) (1974), 164–177.
 Radha Charan Gupta, "Sines and cosines of multiple arcs as given by Kamalakara", Indian J. History Sci. 9 (2) (1974), 143–150.
 Radha Charan Gupta, "Sines of sub-multiple arcs as found in the Siddhanta-tattva-viveka", Ranchi Univ. Math. J. 5 (1974), 21–27.
 David Pingree, "Islamic astronomy in Sanskrit", J. Hist. Arabic Sci. 2 (2) (1978), 315–330; 425.
 A N Singh, "Hindu trigonometry", Proc. Benares Math. Soc. 1 (1939), 77–92.

இதனையும் காண்க
 இந்தியக் கணிதவியலாளர்களின் பட்டியல்

மேற்கோள்கள்

மேலும் வாசிக்க
  (PDF version)

வெளி இணைப்புகள்
 

1616 பிறப்புகள்
1700 இறப்புகள்
மராத்தியர்கள்
இந்தியக் கணிதவியலாளர்கள்
இந்திய வானியலாளர்கள்
தெல்கர் அருவி

தெல்கர் அருவி (Telhar Falls) என்பது இந்தியாவின் பீகார் மாநிலத்தில் உள்ள கைமூர் மாவட்டத்தில் அமைந்துள்ள ஓர் அருவியின் பெயராகும். இந்த அருவி துர்காவதி  நதியின் தோன்றுமிடத்திற்கு அருகில் அமைந்துள்ளது. துர்காவதி நீர்த்தேக்க திட்டத்தில் இருந்து சில கிலோமீட்டர் தொலைவில் அருவி உள்ளது.

தெல்கர் அருவியிலிருந்து வெளியேறும் தண்ணீர் ஒவ்வொரு பருவத்திலும், ஒவ்வொரு மாதமும் குளிர்ச்சியாக இருக்கும் என்று அறியப்படுகிறது. கைமூர் மலைகளின் பரப்பளவு மற்றும் காடுகளுக்கு மத்தியில் அழகிய தெல்கர் குந்து அருவி, துட்லா பவானி அருவி, காசிசு அருவி, மஞ்சர் குந்து அருவி ஆகியவை  மழை நாட்களில் மிகவும் பசுமையாக அமைந்திருக்கும்.

மேற்கோள்கள்

பீகார் அருவிகள்
சூரியப் புயல்

சூரியப் புயல் (solar storm) என்பது சூரியனில் ஏற்படும் ஒரு குலைவாகும். இது  புவி, அதன் காந்த மண்டலம் உள்ளடக்கிய முழு சூரிய மண்டலத்தையும்  தாக்கும் , மேலும் நீண்ட கால மாற்றமான விண்வெளிக்   காலநிலைக்கும் குறுகிய கால விண்வெளி வானிலைக்கும் காரணமாகும்.

வகைகள் 
சூரிய புயல்களில் பின்வருவன அடங்கும். 

 சூரியச் சுடர்வீச்சு என்பது சூரிய வளிமண்டலத்தில் ஏற்படும் பெரிய வெடிப்பு  ஆகும். இது, காந்தப்புலக் கோடுகளைத் தாக்கிக் குறுக்கீட்டு  அவற்றை மறுசீரமைப்பதனால் ஏற்படுகிறது
 சூரியப்புறணி பொருண்மை உமிழ்வு  என்பது சூரிய மின்ம ஊடகத்தின் மிகப்பெரிய வெடிப்பால் ஏற்படுகிறது.  சில வேளைகளில் இது சூரியச் சுடர்வீச்சுகளுடன் தொடர்பு கொண்டுள்ளது.
 புவியியல் காந்தப் புயல் என்பது சூரிய வெடிப்பின் புவிக் காந்தப்புலத்துடனான  ஊடாட்டமாகும்.
 சூரியத் துகள் நிகழ்வு (SPE) புரோட்டான் அல்லது ஆற்றல் மிக்க துகள்களின்  (SEP) புயல் ஆகும்.

மேற்கோள்கள் 

விண்வெளியின் வானிலை
புவிக்காந்தப் புயல்கள்
சூரிய நிகழ்வுகள்
விண்வெளி இடர்கள்